හේවගේ මහතා පවසයි.පොදු රාජ්‍ය මණ්ඩලයීය රාජ්‍ය නායක සමුළුව පැවැත්වෙන අතරතුර මෙරටට පැමිණෙන සුවිශේෂිත අමුත්තන් හැකි පමණින් රිජ්වේ ආර්යා ළමා රෝහලට කැඳවා මෙරට ළමා පරපුරට නොමිලේ ලබාදෙන නිදහස් සෞඛ්‍ය පිළිබඳ ලොවට ප්‍රකාශ කිරීමට අවස්ථාවක් කර ගන්නා බව ද ඒ මහතා කීය.ජාතියේ දරුවන්ගේ සෞඛ්‍ය නංවාලීම සඳහා ළමා රෝහලෙන් නොමිලයේ සපයන සේවාව හා සමාන සේවාවක් ලොව වෙනත් කිසිදු රටකින් සපයන බවට වාර්තා නොවන බව ද ඔහු ප්‍රකාශ කළේය.රට පුරා ප්‍රදේශවලින් පැමිණෙන විවිධ ජාතීන්ට අයත් දරුවන්ට කිසිදු භේදයකින් තොරව සෞඛ්‍ය සේවාවන් සැපයීම මෙරට මානව හිමිකම් ආරක්ෂා කිරීම සම්බන්ධයෙන් හොඳම උදාහරණයක් බව ද මානව හිමිකම් පිළිබඳ ශ්‍රී ලංකාවට නැඟෙන චෝදනා වලට බලවත් ප්‍රති උත්තරයක් මෙමඟින් ලබාදීමට හැකි වන බව ද හෙතෙම පැවැසීය.එළැඹෙන නොවැම්බර් මාසයේ මෙරට පැවැත්වෙන පොදු රාජ්‍ය මණ්ඩලීය රාජ්‍ය නායක සමුළුව අංශ කිහිපයක් යටතේ රටට වැදගත් වේ.